pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. เปิดให้บริการที่จอดรถอัตโนมัติ (Robot Parking) ในบริเวณลานจอดรถสถานีเพชรบุรี ของรถไฟฟ้า MRT สายสีน้ำเงิน ตั้งแต่วันนี้เป็นต้นไป
วันอังคารที่ 3 ตุลาคม 2566
รฟม. เปิดให้บริการที่จอดรถอัตโนมัติ (Robot Parking) ในบริเวณลานจอดรถสถานีเพชรบุรี ของรถไฟฟ้า MRT สายสีน้ําเงิน ตั้งแต่วันนี้เป็นต้นไป
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดให้บริการที่จอดรถอัตโนมัติ หรือ Robot Parking บริเวณลานจอดรถสถานีเพชรบุรี ของรถไฟฟ้ามหานครสายเฉลิมรัชมงคล (MRT สายสีน้ําเงิน) จํานวน 2 เครื่อง ตั้งแต่วันนี้เป็นต้นไป ช่วยเพิ่มจํานวนช่องจอดรถของลานจอดรถสถานีเพชรบุรีได้อีก 32 คันทําให้ลานจอดรถสถานีเพชรบุรีมีศักยภาพรองรับรถยนต์ได้ ทั้งหมด 54 คัน โดยยังคงคิดอัตราค่าบริการที่จอดรถตามปกติ (กรณีผู้ใช้บริการรถไฟฟ้าคิดอัตราค่าจอดรถ 15 บาท ต่อ 2 ชั่วโมง และ ผู้ไม่ใช้บริการรถไฟฟ้า คิดอัตราค่าจอดรถ 50 บาท ต่อ 1 ชั่วโมง) ซึ่งถือเป็นลานจอดรถที่มีบริการระบบ Robot Parking เป็นแห่งที่ 3 ต่อจากสถานีสามย่าน (จํานวน 1 เครื่อง) และสถานีห้วยขวาง (จํานวน 3 เครื่อง)
โดย รฟม. ได้จัดทําโครงการเพิ่มพื้นที่จอดรถในเส้นทางรถไฟฟ้า MRTสายสีน้ําเงินด้วยการนําเอาเทคโนโลยีระบบที่จอดรถยนต์ อัตโนมัติเข้ามาให้บริการ เพื่อเพิ่มประสิทธิภาพของพื้นที่จอดรถที่มีอยู่อย่างจํากัด และเป็นการพัฒนาพื้นที่ให้เกิดประโยชน์สูงสุด พร้อมทั้งอํานวยความสะดวกให้แก่ผู้ใช้บริการ ซึ่งระบบที่จอดรถอัตโนมัติดังกล่าวนี้ มีความปลอดภัยตามมาตรฐานที่กําหนด มีความแข็งแรงคงทนทั้งฐานรากและโครงสร้าง มีการปรับพื้นดินที่ติดตั้ง รวมถึงการเทคานคอดินตามมาตรฐานความปลอดภัย และมีการเจาะเสาเข็มลึกลงไปในชั้นดินกว่า
21 เมตร เช่นเดียวกับอาคารทั่วไป ตัวโครงสร้างรวมถึงระบบต่างๆ สามารถใช้งานกลางแจ้งได้ ทนแดดและฝนได้ตามมาตรฐานที่กําหนดไว้ โครงสร้างสามารถรับแรงลม (Wind Load) ได้ถึง 108 กิโลเมตรต่อชั่วโมง รวมถึงสามารถรับแรงสั่นสะเทือนจากแผ่นดินไหวได้ถึง 7 ริกเตอร์ ในกรณีไฟฟ้าดับ สามารถควบคุมรถลงด้วยมือ (Manual) โดยการปลดเบรกมอเตอร์ ซึ่งจะอยู่ในการควบคุมจากช่างผู้ชํานาญเท่านั้น พร้อมกันนี้ รฟม. ได้จัดให้มีประกันภัย คุ้มครองความสูญเสีย หรือเสียหายต่อทรัพย์สินของผู้ใช้งานเครื่อง ตัวอย่างเช่น เหตุจากไฟไหม้ ฟ้าผ่า น้ําท่วม แผ่นดินไหว
ลมพายุต่างๆ รวมถึงมีประกันภัยคุ้มครอง ความสูญเสีย หรือเสียหายต่อชีวิตด้วย ซึ่งจะเป็นการสร้างความมั่นใจให้กับผู้ใช้บริการว่าจะได้รับความ ปลอดภัยในการใช้บริการจากระบบดังกล่าว
ทั้งนี้ ผู้ใช้บริการสามารถสอบถามรายละเอียดเพิ่มเติมได้ที่ Line ID : @MRTAParking หรือ แอปพลิเคชั่น MRTA Parking และสามารถติดตามข่าวสาร รฟม. ได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-การแก้ไขปัญหากรณีการตัดไม้พะยูงในที่ราชพัสดุ
วันอังคารที่ 3 ตุลาคม 2566
03/10/2566
การแก้ไขปัญหากรณีการตัดไม้พะยูงในที่ราชพัสดุ
กระทรวงการคลังสั่งการและเร่งรัดให้กรมธนารักษ์ดําเนินการตรวจสอบข้อเท็จจริงกรณีการลักลอบตัดไม้พะยูงในสถานีเพาะชํากล้าไม้จังหวัดกาฬสินธุ์ และกรณีการตัดไม้พะยูงในเขตโรงเรียนคําไฮวิทยา รวมถึงภาพข่าวหลักฐานการเจาะต้นไม้พะยูงในโรงเรียนโคกกลางเหนือ
นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง แถลงว่าตามที่สื่อมวลชนได้นําเสนอข่าว และภาพข่าวกรณีการลักลอบตัดไม้พะยูงในสถานีเพาะชํากล้าไม้จังหวัดกาฬสินธุ์ และมีการขนย้ายไม้พะยูงในส่วนที่เหลือจากการลักลอบตัดมาเก็บไว้ที่หน้าสํานักงานเทศบาลตําบลอิตื้อ ต่อมาไม้ดังกล่าวได้สูญหายไป และกรณีการตัดไม้พะยูงในเขตโรงเรียนคําไฮวิทยา รวมถึงภาพข่าวหลักฐานการเจาะต้นไม้พะยูงในโรงเรียนโคกกลางเหนือ กระทรวงการคลังได้สั่งการและเร่งรัดให้กรมธนารักษ์ดําเนินการตรวจสอบข้อเท็จจริง โดยให้ดําเนินการสํารวจ ตรวจสอบข้อมูลไม้พะยูงที่อยู่ในที่ราชพัสดุทุกพื้นที่ทั่วประเทศ
ข้อเท็จจริงที่ผ่านมากรมธนารักษ์ได้มีหนังสือเวียนที่ กค 0305/ว20 ลงวันที่ 1 กุมภาพันธ์ 2560 เรื่องการตัดไม้ในที่ราชพัสดุ โดยให้ผู้ใช้ที่ราชพัสดุสามารถดําเนินการได้เท่าที่จําเป็น เช่น (1) กีดขวางการใช้พื้นที่เพื่อปลูกสร้างอาคาร (2) กีดขวางสายไฟฟ้า (3) ต้นไม้อาจโค่นล้มเป็นอันตรายแก่ชีวิตและทรัพย์สิน และ (4) เป็นการตัดแต่งกิ่งไม้เพื่อความเป็นระเบียบเรียบร้อยและความสวยงาม ซึ่งกรมธนารักษ์ยังได้มีหนังสือซักซ้อมความเข้าใจ กรณีการตัดต้นไม้ในที่ราชพัสดุให้สอดคล้องกับนโยบายของทางราชการ ที่ให้ทุกหน่วยงานมีการอนุรักษ์ต้นไม้และป่าไม้ในเขตพื้นที่ราชพัสดุ โดยให้หลีกเลี่ยงการตัดต้นไม้ใหญ่ ยกเว้นการณีที่มีเหตุจําเป็นอย่างยิ่งที่มิอาจหลักเลี่ยงได้ โดยให้ผู้ใช้ประโยชน์ในที่ราชพัสดุถือปฏิบัติโดยเคร่งครัดอีกด้วย
รัฐมนตรีช่วยว่าการกระทรวงการคลัง ได้สั่งการให้กรมธนารักษ์แก้ไขปัญหาที่เกิดขึ้นอย่างเร่งด่วน และเร่งรัดให้ดําเนินการตรวจสอบ สืบสวนกรณีที่เกิดขึ้นตั้งแต่ในช่วงแรกที่ปรากฏเป็นข่าว โดยให้สืบในทางลับ และลงพื้นที่เพื่อจัดการแก้ไขปัญหา พร้อมทั้งตั้งคณะกรรมการตรวจสอบข้อเท็จจริง โดยมีนางวิไลรัตน์ อักษรพันธ์ ผู้ตรวจราชการกรมธนารักษ์ เป็นประธาน เพื่อเก็บข้อมูลและตรวจสอบข้อเท็จจริงที่เกิดขึ้น ทั้งนี้ กรมธนารักษ์ได้ประชุมทางไกลออนไลน์กับสํานักงานธนารักษ์พื้นที่ทั่วประเทศ สั่งกําชับแนวทางสําหรับวิธีปฏิบัติเพื่อสร้างความเข้าใจ เรื่องการห้ามตัดไม้มีค่าในที่ราชพัสดุ รวมถึงห้ามเข้าไปมีส่วนร่วมในการประเมินราคาด้วย โดยจะต้องอยู่ในฐานะเป็นผู้ตรวจสอบดูแลเท่านั้น เพื่อให้การดําเนินงานเป็นไปอย่างถูกต้องตามนโยบายของกรมธนารักษ์ เรื่อง การตัดไม้ในที่ราชพัสดุ อย่างเคร่งครัด นอกจากนี้ เพื่อเป็นการแก้ไขปัญหาในระยะยาวและป้องกันปัญหาการตัดไม้มีค่าในที่ราชพัสดุ จึงได้มอบนโยบายและสั่งการให้กรมธนารักษ์ ดําเนินการจัดทําฐานข้อมูลไม้มีค่าในที่ราชพัสดุทั่วประเทศ ซึ่งจะเป็นเครื่องมือช่วยให้กรมธนารักษ์ และสํานักงานธนารักษ์พื้นที่มีข้อมูล ข้อเท็จจริง สําหรับเป็นแนวทางตรวจสอบให้ส่วนราชการในพื้นที่ สอดส่องดูแลไม้มีค่าในที่ราชพัสดุอย่างยั่งยืนต่อไป
ทั้งนี้ ส่วนราชการหากมีข้อสงสัย สามารถสอบถามข้อมูลเพิ่มเติมได้ที่ กรมธนารักษ์ โทร. 0 2273 9020 ต่อ 3613
รัฐบาลไทย-ข่าวทำเนียบรัฐบาล-กรมทางหลวงลงพื้นที่ช่วยเหลือประชาชนที่ได้รับผลกระทบจากสถานการณ์น้ำท่วมในพื้นที่ จังหวัดลำปาง และสุโขทัย พร้อมเฝ้าระวังตลอด 24 ชั่วโมง
วันอังคารที่ 3 ตุลาคม 2566
กรมทางหลวงลงพื้นที่ช่วยเหลือประชาชนที่ได้รับผลกระทบจากสถานการณ์น้ําท่วมในพื้นที่ จังหวัดลําปาง และสุโขทัย พร้อมเฝ้าระวังตลอด 24 ชั่วโมง
....
จากสถานการณ์อุทกภัยในจังหวัดลําปางและสุโขทัย กรมทางหลวง (ทล.) กระทรวงคมนาคมได้สั่งการให้สํานักงานทางหลวง แขวงทางหลวง หมวดทางหลวงในพื้นที่ ลงพื้นที่ติดตามสถานการณ์น้ําท่วมบนสายทางในความรับผิดชอบอย่างใกล้ชิด ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม เพื่อเป็นการบรรเทาความเดือดร้อนประชาชน โดย ทล. ได้จัดเจ้าหน้าที่ช่วยเหลือประชาชนกรอกกระสอบทราย วางแนวแบริเออร์ และวางบิ๊กแบ็ค เพื่อทําแนวป้องกันน้ําท่วมบริเวณอําเภอเมือง จังหวัดสุโขทัย พร้อมคอยอํานวยความสะดวกแก่ประชาชนจนกว่าสถานการณ์จะคลี่คลาย เพื่อให้ประชาชนได้รับความสะดวกปลอดภัยในการสัญจรโดยเร็วที่สุดอย่างต่อเนื่อง พร้อมทั้งเฝ้าระวังตลอด 24 ชั่วโมง ทั้งนี้ ทล. ได้สรุปสถานการณ์อุทกภัย ประจําวันที่ 3 ตุลาคม 2566 เวลา 14.00 น. พบทางหลวงถูกน้ําท่วมในพื้นที่ 2 จังหวัด ได้แก่ จังหวัดลําปาง และสุโขทัย 3 สายทาง 3 แห่ง การจราจรผ่านไม่ได้ 2 แห่ง ดังนี้
1. จังหวัดลําปาง
- ทล.1102 ในพื้นที่อําเภอแม่พริก สาย พระบาท - บ้านหล่า ช่วง กม.ที่ 2+400 - 3+000 ระดับน้ํา 25 เซนติเมตร ให้ใช้เส้นทางเลี่ยงท้องถิ่นแทน พร้อมจัดเจ้าหน้าที่คอยอํานวยความสะดวกด้านการจราจร
2. จังหวัดสุโขทัย
- ทล.1195 ในพื้นที่อําเภอศรีสําโรง สาย เตว็ดใน - วังไม้ขอน ช่วง กม. ที่ 12+750 - 13+150 ระดับน้ํา 35 เซนติเมตร แนะนําทางเลี่ยงให้ใช้ทางแยกเกาะวงษ์เกียรติ์ และทางแยก อบต.วังทอง พร้อมจัดเจ้าหน้าที่คอยอํานวยความสะดวกด้านการจราจร
ทั้งนี้ ขอให้ประชาชนเดินทางด้วยความระมัดระวัง ปฏิบัติตามป้ายเตือนน้ําท่วม ป้ายแนะนํา และคําแนะนําของเจ้าหน้าที่อย่างเคร่งครัด เพื่อความปลอดภัยในการเดินทาง พร้อมช่วยเหลือผู้ประสบภัยและเฝ้าระวังสถานการณ์ตลอดเวลา หากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง) และติดตามการรายงานสถานการณ์สภาพเส้นทางได้ที่ www.doh.go.th หรือ ทวิตเตอร์ ทล. @prdoh1
รัฐบาลไทย-ข่าวทำเนียบรัฐบาล-ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจำปีงบประมาณ 2567 ครั้งที่ 1 (ต.ค.66) (ข่าวช่อง5)
วันอังคารที่ 3 ตุลาคม 2566
ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ 2567 ครั้งที่ 1 (ต.ค.66) (ข่าวช่อง5)
...
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์ที่พารากอนอย่างต่อเนื่อง ห่วงใยและให้ดูแลความปลอดภัยประชาชนทุกคน
วันอังคารที่ 3 ตุลาคม 2566
03/10/2566
โฆษกรัฐบาลเผย นายกฯ ติดตามสถานการณ์ที่พารากอนอย่างต่อเนื่อง ห่วงใยและให้ดูแลความปลอดภัยประชาชนทุกคน
โฆษกรัฐบาลเผย นายกฯ ติดตามสถานการณ์ที่พารากอนอย่างต่อเนื่อง ห่วงใยและให้ดูแลความปลอดภัยประชาชนทุกคน
วันที่ 3 ตุลาคม 2566 นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง รับทราบ และติดตามสถานการณ์กรณีเหตุการณ์กราดยิงที่ห้างสรรพสินค้าพารากอน
โดยนายกรัฐมนตรีสั่งการให้หน่วยงานที่เกี่ยวข้อง ติดตาม ตรวจสอบ และรายงานสถานการณ์เป็นระยะ
ซึ่งนายกรัฐมนตรีได้ทวิตข้อความว่า “รับทราบและติดตามสถานการณ์กรณีมีเหตุการณ์กราดยิงที่ห้างพารากอน โดยได้สั่งการให้ผู้บัญชาการตํารวจแห่งชาติลงพื้นที่ตรวจสอบ และติดตามสถานการณ์ โดยสิ่งที่ห่วงใยที่สุดตอนนี้ คือความปลอดภัยของประชาชนทุกคน
ขอให้ผู้ปฏิบัติงานในพื้นที่ติดตามดูแลสถานการณ์อย่างใกล้ชิด และขอให้ทุกคนปลอดภัย” นายชัยฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เปิดใช้สะพานหาดแดง - สุไหงมูโซ๊ะ อำเภอละงู จังหวัดสตูล
วันอังคารที่ 3 ตุลาคม 2566
กรมทางหลวงชนบท เปิดใช้สะพานหาดแดง - สุไหงมูโซ๊ะ อําเภอละงู จังหวัดสตูล
ยกระดับการเดินทางเชื่อมเกาะสู่แผ่นดินใหญ่ บรรเทาความเดือดร้อนให้ประชาชนอย่างเป็นรูปธรรม ส่งเสริมเศรษฐกิจการขนส่งสินค้าประมง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เปิดใช้สะพานหาดแดง - สุไหงมูโซ๊ะ (สะพานข้ามคลองดู) อําเภอละงู จังหวัดสตูล เพื่อยกระดับคุณภาพชีวิตในการเดินทางของประชาชนบ้านสุไหงมูโซ๊ะให้สามารถเดินทางเชื่อมระหว่างเกาะกับฝั่งแผ่นดินใหญ่บ้านตันหยงละไน้ได้อย่างสะดวกรวดเร็วปลอดภัย ประหยัดเวลาในการเดินทาง หากมีเหตุฉุกเฉินหรือการอพยพประชาชนในกรณีเกิดภัยพิบัติในอนาคต เพื่อบรรเทาความเดือดร้อนให้กับประชาชนอย่างเป็นรูปธรรม สนับสนุนเศรษฐกิจการขนส่งสินค้าทางการเกษตรและการประมงในพื้นที่ ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
ที่ผ่านมาประชาชนทั้งสองฝั่งได้รับความเดือดร้อนเป็นอย่างมาก จังหวัดสตูลได้รับเรื่องร้องทุกข์จากประชาชนบ้านสุไหงมูโซ๊ะ หมู่ที่ 5 ตําบลแหลมสน อําเภอละงู จังหวัดสตูล ว่าหมู่บ้านมีสภาพพื้นที่เป็นเกาะตั้งอยู่ใกล้กับบ้านตันหยงละไน้ หมู่ที่ 1 บนฝั่งแผ่นดินใหญ่ ยังไม่มีถนนและไฟฟ้า ทําให้การเดินทางระหว่างเกาะกับแผ่นดินใหญ่เป็นไปด้วยความยากลําบากมานานกว่า 30 ปี เนื่องจากการเดินทางด้วยเรือต้องอาศัยจังหวะการขึ้นลงของน้ําทะเลและเสี่ยงภัยคลื่นลมในช่วงมรสุม ส่งผลให้ประชาชนประสบปัญหาเรื่องการกําหนดเวลาในการเดินทางเป็นอย่างมาก จังหวัดสตูลจึงขอให้ ทช. พิจารณาสนับสนุนงบประมาณก่อสร้างสะพานข้ามคลองดู แต่เนื่องจากที่ตั้งโครงการอยู่ในพื้นที่ป่าสงวนแห่งชาติ ป่าเลนจังหวัดสตูล ตอนที่ 1 จึงจําเป็นต้องขอยกเว้นมติคณะรัฐมนตรี เพื่อขอใช้พื้นที่สําหรับดําเนินโครงการ โดยได้จัดทํารายงานการวิเคราะห์ผลกระทบสิ่งแวดล้อม เสนอให้สํานักงานนโยบายและแผนทรัพยากรธรรมชาติและสิ่งแวดล้อม และคณะกรรมการสิ่งแวดล้อมแห่งชาติ มีมติเห็นชอบ ทช. จึงได้เริ่มดําเนินโครงการก่อสร้างสะพานฯ เมื่อปี 2563 มีจุดเริ่มต้นจากแยกทางหลวงชนบทสาย สต.3018 กม. ที่ 18+378 (ฝั่งบ้านตันหยงละไน้) และจุดสิ้นสุดโครงการบริเวณหน้ามัสยิดอัลมุตตกีน (ฝั่งบ้านสุไหงมูโซ๊ะ) โดยก่อสร้างเป็นสะพานคอนกรีตเสริมเหล็ก ความยาว 1,320 เมตร พร้อมก่อสร้างถนนคอนกรีตเสริมเหล็กต่อเชื่อม ยาว 1,742 เมตร ขนาด 2 ช่องจราจร ไป - กลับ ระยะทาง 3,062 เมตร รวมถึงติดตั้งราวสะพาน ผนังบนราวสะพาน เสาไฟฟ้าแสงสว่างและติดตั้งท่อระบายน้ําบนสะพาน ใช้งบประมาณ 291 ล้านบาท ปัจจุบันได้ดําเนินการก่อสร้างเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยในที่ประชุมการมีส่วนร่วมภาคประชาชน มีมติในการตั้งชื่อสะพานว่า “สะพานหาดแดง - สุไหงมูโซ๊ะ”
รัฐบาลไทย-ข่าวทำเนียบรัฐบาล-รองปลัดฯ เศรษฐเกียรติ เปิดฉากประชุมระดับเจ้าหน้าที่อาวุโสฯ (PrepSOM)
วันอังคารที่ 3 ตุลาคม 2566
รองปลัดฯ เศรษฐเกียรติ เปิดฉากประชุมระดับเจ้าหน้าที่อาวุโสฯ (PrepSOM)
รองปลัดฯ เศรษฐเกียรติ เปิดฉากประชุมระดับเจ้าหน้าที่อาวุโสฯ (PrepSOM) ณ กัวลาลัมเปอร์ มาเลเซีย เพื่อเตรียมการการประชุมระดับรัฐมนตรี
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้ ครั้งที่ 45 (The 45th PrepSOM-AMAF Meeting) และการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้กับเจ้าหน้าที่อาวุโสของจีน ญี่ปุ่น และสาธารณรัฐเกาหลี ครั้งที่ 23 (The 23rd PrepSOM-AMAF Plus Three Meeting) พร้อมด้วยรองอธิบดีกรมประมง รองอธิบดีกรมปศุสัตว์ ผู้อํานวยการสํานักการเกษตรต่างประเทศ อัครราชทูตที่ปรึกษา (ฝ่ายเกษตร) ประจําสถานเอกอัครราชทูต ณ กรุงจาการ์ตา ระหว่างวันที่ 2-3 ตุลาคม 2566 ณ กรุงกัวลาลัมเปอร์ ประเทศมาเลเซีย เพื่อเตรียมการ สําหรับการประชุมระดับอาเซียนด้านการเกษตรและป่าไม้ ครั้งที่ 45 ที่จะมีขึ้นระหว่างวันที่ 4-6 ตุลาคม 2566
ที่ประชุมรับทราบความก้าวหน้าของการดําเนินงานจากการประชุมครั้งที่ผ่านมาของคณะทํางานภายใต้กรอบอาเซียน อาทิ คณะทํางานอาหารฮาลาล ประมง ปศุสัตว์ พืช มาตรฐานต่างๆ และด้านสหกรณ์การเกษตร เป็นต้น รวมถึงรับทราบความก้าวหน้าและความสําเร็จของการดําเนินงานตามกรอบยุทธศาสตร์ความร่วมมืออาเซียนบวกสาม (APTCS) ปี 2016-2025 และพิจารณาร่างเอกสารที่เกี่ยวข้องเพื่อเสนอในที่ประชุมระดับรัฐมนตรีอาเซียนด้านการเกษตรและป่าไม้
ทั้งนี้ รองปลัดฯ ได้ร่วมกล่าวแสดงวิสัยทัศน์เกี่ยวกับนโยบายของกระทรวงเกษตรและสหกรณ์ของไทย ในการส่งเสริมเกษตรกรรมที่ยั่งยืน การพัฒนาเทคโนโลยีและนวัตกรรม เพื่อสนับสนุนกระบวนการผลิตและการค้าของสินค้าเกษตร ตลอดจนเน้นย้ําความร่วมมือกับประเทศสมาชิกอาเซียนในการพัฒนาและใช้งานใบรับรอง e-SPS นอกจากนี้ ได้มีข้อเสนอให้สํานักเลขาธิการอาเซียน (ASEC) หารือถึงยุทธศาสตร์หรือกลไกที่มีประสิทธิผลมากขึ้นในการแก้ไขปัญหาด้านเงินทุนเพื่อให้บรรลุยุทธศาสตร์ความร่วมมืออาเซียนในด้าน ประมง ปศุสัตว์ และเกษตรกรรม
รัฐบาลไทย-ข่าวทำเนียบรัฐบาล-เจ้าท่าอยุธยา ร่วมติดตามการรับมือสถานการณ์น้ำในแม่น้ำเจ้าพระยาและความพร้อมของคันกั้นน้ำ บริเวณวัดไชยวัฒนาราม ต.บ้านป้อม อ.พระนครศรีอยุธยา
วันพุธที่ 4 ตุลาคม 2566
เจ้าท่าอยุธยา ร่วมติดตามการรับมือสถานการณ์น้ําในแม่น้ําเจ้าพระยาและความพร้อมของคันกั้นน้ํา บริเวณวัดไชยวัฒนาราม ต.บ้านป้อม อ.พระนครศรีอยุธยา
...
วันที่ 4 ตุลาคม 2566 เวลา 09.00 น. นายพีรธร นาคสุข ผู้อํานวยการสํานักงานเจ้าท่าภูมิภาคสาขาอยุธยา มอบหมายให้ นายดํารงค์ศักดิ์ ภาคาพร เจ้าพนักงานตรวจเรือชํานาญการและนายปิยชนินทร์ สุนทรเนตร เจ้าพนักงานตรวจท่าปฏิบัติการ ร่วมตรวจติดตามสถานการณ์น้ํา บริเวณวัดไชยวัฒนาราม ตําบลบ้านป้อม อําเภอพระนครศรีอยุธยา จังหวัดพระนครศรีอยุธยา ร่วมกับผู้ว่าราชการจังหวัดพระนครศรีอยุธยา รองผู้ว่าราชการจังหวัดพระนครศรีอยุธยาและหน่วยงานที่เกี่ยวข้อง โดยสํานักงานเจ้าท่าภูมิภาคสาขาอยุธยา ได้เตรียมการรับมือเพื่อเฝ้าระวังความปลอดภัยในการสัญจรทางน้ํา พร้อมดําเนินการจัดตั้งศูนย์อํานวยการความปลอดภัยทางน้ําและช่วยเหลือผู้ประสบอุทกภัย ของสํานักงานเจ้าท่าภูมิภาคสาขาอยุธยา ตามคําสั่งสํานักงานเจ้าท่าภูมิภาคสาขาอยุธยาที่ 45/2566 ลงวันที่ 2 ตุลาคม 2566 เตรียมความพร้อมของเจ้าหน้าที่จํานวนทั้งสิ้น 14 นาย รถยนต์ตรวจการณ์ 3 คัน เรือตรวจการณ์ 4 ลํา ให้สามารถปฏิบัติงานได้ทันทีที่ได้รับแจ้งเหตุ
ทั้งนี้ สํานักงานเจ้าท่าภูมิภาคสาขาอยุธยา ได้เตรียมประชุมผู้ควบคุมเรือในวันที่ 5 ตุลาคม 2566 เพื่อติดตาม กํากับ ควบคุม ดูแลด้านความปลอดภัยในการขนส่งสินค้าทางน้ํา หรือการจราจรทางน้ําในจังหวัดพระนครศรีอยุธยา โดยเฉพาะบริเวณแม่น้ําป่าสัก แม่น้ําเจ้าพระยา ซึ่งได้รับผลกระทบโดยตรงจากการระบายน้ําจากเขื่อนเจ้าพระยา (แม่น้ําเจ้าพระยา) และเขื่อนพระราม 6 (แม่น้ําป่าสัก) ส่งผลให้ในปัจจุบันแม่น้ําทั้งสองมีกระแสน้ําที่ไหลแรงขึ้นและมีระดับน้ําที่เพิ่มสูงขึ้น พร้อมทั้งติดตามสถานการณ์น้ําจากเครือข่ายอาสาวารี จังหวัดพระนครศรีอยุธยาและหน่วยงานที่เกี่ยวข้อง ทั้งนี้ หากประชาชนท่านใด พบเห็นความไม่ปลอดภัยทางน้ํา สามารถแจ้ง 1199 สายด่วนกรมเจ้าท่า ได้ตลอด 24 ชม.
รัฐบาลไทย-ข่าวทำเนียบรัฐบาล-การประชุมปรึกษาหารือแนวทางการแก้ไขปัญหาการลักลอบนำเข้ายางพารา
วันอังคารที่ 3 ตุลาคม 2566
การประชุมปรึกษาหารือแนวทางการแก้ไขปัญหาการลักลอบนําเข้ายางพารา
รองปลัดกระทรวงเกษตรและสหกรณ์ (นายอภัย สุทธิสังข์) เป็นประธานการประชุมปรึกษาหารือแนวทางการแก้ไขปัญหาการลักลอบนําเข้ายางพารา
วันที่ 3 ตุลาคม 2566 เวลา 14.00 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมปรึกษาหารือแนวทางการแก้ไขปัญหาการลักลอบนําเข้ายางพาราของจังหวัดระนอง ร่วมกับหัวหน้าส่วนราชการในสังกัดกระทรวงเกษตรและสหกรณ์จังหวัดระนอง ผ่านระบบ Zoom Meeting มีสาระสําคัญในการประชุมดังนี้ ดังนี้
1. การนําเสนอ (ร่าง) แนวทางแก้ปัญหาการลักลอบนําเข้ายางพาราของจังหวัดระนอง โดยเกษตรและสหกรณ์จังหวัดระนอง
2. การปรึกษาหารือกับหน่วยงานระดับกรมที่เกี่ยวข้อง อาทิ กรมวิชาการเกษตร และการยางแห่งประเทศไทย เพื่อหาข้อสรุปร่วมกันในการขับเคลื่อนไปสู่การปฏิบัติให้เกิดผลสําเร็จที่เป็นรูปธรรมในพื้นที่
รัฐบาลไทย-ข่าวทำเนียบรัฐบาล-"วราวุธ" รมว.พม. ส่ง จนท.กรมกิจการเด็กฯ  ร่วมทำงานกับ ตร. หลังเด็กชายก่อเหตุยิงคนกลางห้างดัง วอนหยุดส่งต่อรูปภาพบัตร ปชช. ผู้ก่อเหตุ ย้ำบทเรียนนี้ สะท้อนความแข็งแรงสถาบันครอบครัว เ
วันพุธที่ 4 ตุลาคม 2566
"วราวุธ" รมว.พม. ส่ง จนท.กรมกิจการเด็กฯ  ร่วมทํางานกับ ตร. หลังเด็กชายก่อเหตุยิงคนกลางห้างดัง วอนหยุดส่งต่อรูปภาพบัตร ปชช. ผู้ก่อเหตุ ย้ําบทเรียนนี้ สะท้อนความแข็งแรงสถาบันครอบครัว เ
"วราวุธ" รมว.พม. ส่ง จนท.กรมกิจการเด็กฯ  ร่วมทํางานกับ ตร. หลังเด็กชายก่อเหตุยิงคนกลางห้างดัง วอนหยุดส่งต่อรูปภาพบัตร ปชช. ผู้ก่อเหตุ ย้ําบทเรียนนี้ สะท้อนความแข็งแรงสถาบันครอบครัว เลียนแบบจากต่างประเทศ
วันที่ 3 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงเหตุยิงกันกลางห้างสรรพสินค้าแห่งหนึ่งใจกลางกรุงเทพฯ ซึ่งผู้ก่อเหตุเป็นเด็กชายอายุ 14 ปี ทําให้มีผู้เสียชีวิตและบาดเจ็บ ว่า ตนขอแสดงความเสียใจกับเหตุการณ์ที่เกิดขึ้น ทําให้มีทั้งผู้เสียชีวิตและบาดเจ็บ ซึ่งตนขอเป็นกําลังใจให้กับผู้สูญเสียและผู้บาดเจ็บทุกคน ขณะนี้ ทางกระทรวงการพัฒนาสังคมและความมั่นคงของมนุษย์ (พม.) ได้จัดนักจิตวิทยาหรือนักสังคมสงเคราะห์ของกรมกิจการเด็กและเยาวชน (ดย.) ซึ่งเป็นผู้ทําหน้าที่ตามประมวลกฎหมายวิธีพิจารณาความอาญา หรือ ป.วิ อาญา เข้าร่วมกับเจ้าหน้าที่ตํารวจและทีมสหวิชาชีพ เพื่อสอบข้อเท็จจริงผู้ก่อเหตุที่เป็นเด็กอายุไม่เกิน 18 ปี โดยได้ประสานงานกับเจ้าหน้าที่ตํารวจแล้ว
นายวราวุธ กล่าวเพิ่มเติมว่า ขอย้ําในสิ่งที่ตนเป็นห่วงมากว่า ทําไมรูปภาพบัตรประชาชน รวมถึงรายละเอียดของผู้ก่อเหตุซึ่งเป็นเด็ก ถึงได้ปรากฏอยู่ในโลกโซเชียลเต็มไปหมด ทั้งที่เป็นสิ่งที่ไม่ควรเกิด และตนขอวิงวอนทุกฝ่าย เพราะสิ่งนี้ไม่ควรจะเกิดขึ้น แต่จะก่อให้เกิดความรุนแรงมากขึ้นไปอีก ทั้งนี้ ขอให้ทุกฝ่ายหยุดกระจายเผยแพร่ข้อมูลของเด็กผู้ก่อเหตุไปมากกว่านี้ เพื่อช่วยกันลดผลกระทบจากความรุนแรง และตนไม่คาดคิดว่าจะเกิดเหตุการณ์เช่นนี้ขึ้นในประเทศไทย คิดว่าเหตุที่เกิดขึ้นเป็นการตอกย้ําถึงความสําคัญของการมีความแข็งแรงของสถาบันครอบครัวในสังคมไทยปัจจุบัน รวมถึงความใกล้ชิดของผู้ปกครองกับบุตรหลาน ซึ่งก่อนหน้านี้ ตนได้มอบนโยบายกระทรวง พม. แล้วว่า เราต้องพิจารณาเนื้อหาของสื่อที่สามารถเสพได้จากสื่อออนไลน์นั้น เป็นเนื้อหาเช่นไรบ้าง เพราะจะเป็นวัฒนธรรมเลียนแบบของเหตุการณ์ที่เกิดขึ้นในต่างประเทศ จึงอยากให้ผู้ปกครองลงในรายละเอียดเนื้อหาของสื่อออนไลน์ที่บุตรหลานของทุกคนกําลังเสพอยู่ในขณะนี้ เราต้องดูกันอย่างจริงจังแล้ว เพราะถ้าเราตามเด็กๆ ไม่ทัน เราต้องตามคอนเทนท์แบบที่เด็กๆ เสพจากสื่อออนไลน์ จะได้ช่วยกันเฝ้าระวังสังคม
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #กระทรวงพม #รมวพม #รับฟังทํา
รัฐบาลไทย-ข่าวทำเนียบรัฐบาล-รมว.ธรรมนัส รับปากจะดูแลอาชีพผู้เลี้ยงไก่ไข่อย่างต่อเนื่อง
วันพุธที่ 4 ตุลาคม 2566
รมว.ธรรมนัส รับปากจะดูแลอาชีพผู้เลี้ยงไก่ไข่อย่างต่อเนื่อง
รมว.ธรรมนัส รับปากจะดูแลอาชีพผู้เลี้ยงไก่ไข่อย่างต่อเนื่อง พร้อมประสานหน่วยงานที่เกี่ยวข้อง ดูแลในเรื่องต้นทุนการผลิต และราคาที่เป็นธรรมให้แก่ผู้ผลิตและผู้บริโภค
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ อนุญาตให้สมาคมกลุ่มผู้เลี้ยงไก่ไข่ นําผู้แทนเกษตรกรเข้าพบ เพื่อแสดงความยินดีในโอกาสเข้ารับตําแหน่งรัฐมนตรีว่าการกระทรวงเกษตรและสหกรณ์ ณ ห้องประชุมกระทรวงเกษตรและสหกรณ์
ในการนี้ สมาคมฯ ได้กล่าวขอบคุณที่ในช่วง 8 ปีที่ผ่านมา เกษตรกรผู้เลี้ยงไก่ไข่รายย่อยได้รับการดูแลจากกรมปศุสัตว์เป็นอย่างดี สร้างความเข้มแข็งให้เกษตรกร รวมถึงมีการจัดสรรโควต้าอย่างเป็นธรรม ทําให้เกิดความสมดุลทั้งในด้านการผลิตและการตลาด ทําให้ปริมาณไข่ไก่ไม่ขาดและไม่ล้นตลาด จึงขอขอบคุณภาครัฐที่เป็นพี่เลี้ยง ทําให้คุณภาพชีวิตเกษตรกรรายย่อยดีขึ้น และสําหรับการมาในวันนี้อยากจะขอให้ภาครัฐช่วยดูแลและปกป้องอาชีพเกษตรกรผู้เลี้ยงไก่ไข่ รวมถึงช่วยดูแลในเรื่องต้นทุนการผลิตให้เกษตรกรผู้เลี้ยงไก่ไข่อยู่ได้
อย่างไรก็ตาม รัฐมนตรีว่าการกระทรวงเกษตรและสหกรณ์ จะมอบหมายหน่วยงานที่เกี่ยวข้อง ส่งเสริมในเรื่องการปลูกพืชอาหารสัตว์ เพื่อช่วยให้ราคาต้นทุนถูกลง รวมถึงประสานงานกับกระทรวงพาณิชย์เพื่อดูแลในเรื่องราคาไข่ไก่ เพื่อให้เกิดความเป็นธรรมแก่ผู้ผลิตและผู้บริโภคต่อไป
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ให้เอกอัครราชทูตวิสามัญผู้มีอำนาจเต็มแห่งญี่ปุ่นประจำประเทศไทย เข้าเยี่ยมคารวะ
วันพุธที่ 4 ตุลาคม 2566
04/10/2566
รัฐมนตรีฯ พิมพ์ภัทรา ให้เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทย เข้าเยี่ยมคารวะ
รัฐมนตรีว่าการกระทรวงอุตสาหกรรม พิมพ์ภัทรา ให้เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทย เข้าเยี่ยมคารวะ
วันที่ 3 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายนาชิดะ คาซูยะ (H.E. Mr.Nashida Kazuya) เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทย เข้าเยี่ยมคารวะ เพื่อหารือความร่วมมือด้านเศรษฐกิจและอุตสาหกรรม ระหว่างไทย-ญี่ปุ่น โดยมี นายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม และนายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน เข้าร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
สําหรับการหารือความร่วมมือด้านเศรษฐกิจระหว่างไทย-ญี่ปุ่น ครั้งนี้ เพื่อเชื่อมความสัมพันธ์ของทั้งสองประเทศ โดยเฉพาะด้านการพัฒนาอุตสาหกรรมการผลิต ของบริษัทญี่ปุ่นที่เข้ามาลงทุนในประเทศไทย แนวทางการส่งเสริมภาคอุตสาหกรรม การพัฒนาทรัพยากรมนุษย์ในด้านทักษะเทคโนโลยี Internet of Things (IoT) และความร่วมมือด้านอุตสาหกรรมไทย-ญี่ปุ่น ในนิคมอุตสาหกรรมอัจฉริยะ (Smart Park) ตลอดจนการพัฒนาอุตสาหกรรมรีไซเคิลยานยนต์ที่หมดอายุ เพื่อช่วยลดปัญหาฝุ่น PM 2.5
ทั้งนี้ รัฐมนตรีฯ ได้กล่าวขอบคุณในความร่วมมือด้านต่าง ๆ ของญี่ปุ่น ทั้งในด้านเทคโนโลยี ความรู้ใหม่ ๆ ที่ได้ทําให้เกิดผลอย่างเป็นรูปธรรม อาทิ การปรับใช้เชื้อเพลิงในภาคอุตสาหกรรมที่เป็นมิตรต่อสิ่งแวดล้อมมากขึ้น และการพัฒนาด้านทรัพยากรมนุษย์ โดยกระทรวงอุตสาหกรรมจะเดินหน้าร่วมมือกับหน่วยงานภาครัฐที่เกี่ยวข้อง เพื่อสร้างแรงงานไทยให้มีศักยภาพ และมีทักษะตรงความต้องการในตลาด นอกจากนี้กระทรวงอุตสาหกรรมพร้อมที่จะเดินหน้าส่งเสริมความร่วมมืออันดีระหว่างไทยและญี่ปุ่นต่อไป
รัฐบาลไทย-ข่าวทำเนียบรัฐบาล-นายกฯ เสียใจกับครอบครัวผู้เสียชีวิตจากเหตุยิงในสยามพารากอน ฝากตำรวจรักษาความปลอดภัย อำนวยความสะดวกให้ประชาชนกลับบ้านอย่างปลอดภัย
วันอังคารที่ 3 ตุลาคม 2566
03/10/2566
นายกฯ เสียใจกับครอบครัวผู้เสียชีวิตจากเหตุยิงในสยามพารากอน ฝากตํารวจรักษาความปลอดภัย อํานวยความสะดวกให้ประชาชนกลับบ้านอย่างปลอดภัย
นายกฯ เสียใจกับครอบครัวผู้เสียชีวิตจากเหตุยิงในสยามพารากอน ฝากตํารวจรักษาความปลอดภัย อํานวยความสะดวกให้ประชาชนกลับบ้านอย่างปลอดภัย
วันนี้ (3 ตุลาคม 2566) เวลา 18.16 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ทวีตข้อความแสดงความเสียใจ หลังเกิดเหตุการณ์ที่ห้างสยามพารากอนว่า
“ผมขอแสดงความเสียใจอย่างสุดซึ้งกับครอบครัวผู้เสียชีวิตจากเหตุยิงกันในพื้นที่ห้างสยามพารากอน และขอเป็นกําลังใจให้กับครอบครัวของผู้เสียชีวิต และผู้ที่ได้รับบาดเจ็บทุกท่านด้วยครับ
ทางเจ้าหน้าที่ตํารวจได้เข้าพื้นที่อย่างรวดเร็ว และผมได้รับรายงานจาก ผบ.ตร. ซึ่งประจําอยู่ ณ ที่เกิดเหตุว่าขณะนี้สามารถจับกุมตัวคนร้ายได้แล้ว แต่ผมยังคงขอฝากเรื่องการรักษาความปลอดภัย และการอํานวยความสะดวกให้ประชาชนกลับบ้านได้อย่างปลอดภัยด้วยครับ”
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ให้นายคุโรดะ จุน (Mr. KURODA Jun) ประธาน JETRO Bangkok และคณะ เข้าพบ
วันพุธที่ 4 ตุลาคม 2566
04/10/2566
รัฐมนตรีฯ พิมพ์ภัทรา ให้นายคุโรดะ จุน (Mr. KURODA Jun) ประธาน JETRO Bangkok และคณะ เข้าพบ
รัฐมนตรีว่าการกระทรวงอุตสาหกรรม พิมพ์ภัทรา ให้นายคุโรดะ จุน (Mr. KURODA Jun) ประธาน JETRO Bangkok และคณะ เข้าพบ
วันที่ 3 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายคุโรดะ จุน (Mr. KURODA Jun) ประธานองค์การส่งเสริมการค้าต่างประเทศของญี่ปุ่น (JETRO Bangkok) นําคณะกรรมาธิการวิจัยทางเศรษฐกิจของหอการค้าญี่ปุ่น (JCC) เข้าพบ เพื่อรายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีหลัง พ.ศ. 2566 โดยมี นายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม และนายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน เข้าร่วม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
หอการค้าญี่ปุ่น-กรุงเทพฯ (JCC) ก่อตั้งขึ้นเมื่อปี 1954 ซึ่งจะครบรอบการก่อตั้ง 70 ปีในปีหน้า มีสมาชิกกว่า 1,650 บริษัท มีภารกิจในการดําเนินกิจกรรมที่หลากหลาย เพื่อส่งเสริมสมาชิกทั้งในด้านการค้า การลงทุน และการพัฒนาเศรษฐกิจระหว่างประเทศญี่ปุ่นและไทย ตลอดจนช่วยเหลือสังคมไทย อาทิ การแลกเปลี่ยนทางวัฒนธรรมระหว่างสองประเทศ และการสนับสนุนด้านการศึกษา
ทั้งนี้ รัฐมนตรีฯ กล่าวขอบคุณที่ทาง JETRO และ JCC ได้ให้ความสําคัญต่อประเทศไทยเป็นลําดับต้น ๆ ทั้งผลสรุปต่าง ๆ ที่ได้กล่าวรายงานมา และขอให้ทางญี่ปุ่นเชื่อมั่นว่า ไทยจะยังคงให้ความสนับสนุนและความร่วมมืออันดีตลอดไป ทั้งในส่วนของนโยบายของรัฐบาลและทิศทางการลงทุนต่าง ๆ
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม ร่วมงานเปิดตัวภาพยนตร์ แอนิเมชันไทยฟอร์มยักษ์แห่งปี "นักรบมนตรา ตำนานแปดดวงจันทร์"
วันพุธที่ 4 ตุลาคม 2566
​ปลัดกระทรวงวัฒนธรรม ร่วมงานเปิดตัวภาพยนตร์ แอนิเมชันไทยฟอร์มยักษ์แห่งปี "นักรบมนตรา ตํานานแปดดวงจันทร์"
​ปลัดกระทรวงวัฒนธรรม ร่วมงานเปิดตัวภาพยนตร์ แอนิเมชันไทยฟอร์มยักษ์แห่งปี "นักรบมนตรา ตํานานแปดดวงจันทร์"
ปลัดกระทรวงวัฒนธรรม ร่วมงานเปิดตัวภาพยนตร์ แอนิเมชันไทยฟอร์มยักษ์แห่งปี "นักรบมนตรา ตํานานแปดดวงจันทร์"
เมื่อเร็วๆ นี้
นางยุพา ทวีวัฒนะกิจบวร ปลัดกระทรวงวัฒนธรรม ร่วมงานเปิดตัวภาพยนตร์ แอนิเมชันไทยฟอร์มยักษ์แห่งปี "นักรบมนตรา ตํานานแปดดวงจันทร์" โดยมีนายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม
นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม ณ โรงภาพยนตร์พารากอน ซีนีเพล็กซ์
ทั้งนี้ นักรบมนตรา : ตํานานแปดดวงจันทร์ครั้งนี้ RiFF Studio จัดใหญ่ เนรมิตงานกาล่าพรีเมียร์เปิดตัวสุดอลังการ ด้วยการเชิญ เบลล่า-ราณี ผู้พากย์เสียงพระแม่สีดา, วง COCKTAIL และ เก่ง-ธชย ผู้ที่เป็นทั้งเบื้องหลังและเบื้องหน้าของผลงานเพลงประกอบภาพยนตร์ มาให้แฟนๆ ได้พบปะกันแบบใกล้ชิด พร้อมกิจกรรมและของรางวัลให้แฟนๆ ได้ร่วมสนุกกันมากมาย
รัฐบาลไทย-ข่าวทำเนียบรัฐบาล-ปลัดดีอี หารือแนวทางการจัดตั้งศูนย์ AOC
วันพุธที่ 4 ตุลาคม 2566
ปลัดดีอี หารือแนวทางการจัดตั้งศูนย์ AOC
ปลัดดีอี หารือแนวทางการจัดตั้งศูนย์ AOC
วันนี้ (4 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือแนวทางการจัดตั้งศูนย์ Anti Online Scam Operation Center (AOC) หรือ ศูนย์ต่อต้านอาชญากรรมออนไลน์ แบบ One Stop Service สําหรับประชาชน เพื่อใช้ติดตามสถานการณ์ สั่งการ และปฏิบัติการป้องกันปราบปรามโจรออนไลน์อย่างบูรณาการ และทันเวลา โดยมีเป้าหมายลดความเสียหายของประชาชนจากภัยออนไลน์ได้ทันท่วงที และตัดตอนแก๊งมิจฉาชีพด้วย โดยมีผู้บริหาร และหน่วยงานที่เกี่ยวข้อง เข้าร่วม ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-​นายกฯ แสดงความเสียใจกับเหตุการณ์ที่ห้างพารากอน เชื่อนักท่องเที่ยวเข้าใจเป็นเหตุสุดวิสัย เดินหน้าสร้างความเชื่อมั่นต่อนักท่องเที่ยว
วันพุธที่ 4 ตุลาคม 2566
04/10/2566
​นายกฯ แสดงความเสียใจกับเหตุการณ์ที่ห้างพารากอน เชื่อนักท่องเที่ยวเข้าใจเป็นเหตุสุดวิสัย เดินหน้าสร้างความเชื่อมั่นต่อนักท่องเที่ยว
​นายกฯ แสดงความเสียใจกับเหตุการณ์ที่ห้างพารากอน เชื่อนักท่องเที่ยวเข้าใจเป็นเหตุสุดวิสัย เดินหน้าสร้างความเชื่อมั่นต่อนักท่องเที่ยว
วันนี้ (4 ตุลาคม 2566) เวลา 11.30 น. ณ ชั้น 4 ศูนย์การค้าสยามพารากอน ถนนพระรามที่ 1 แขวงปทุมวัน เขตปทุมวัน กรุงเทพมหานคร ภายหลังพิธีเปิด “SCBX NEXT TECH” เทค คอมมูนิตี้แห่งโลกอนาคต นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงเหตุการณ์กราดยิงที่ห้างพารากอนเมื่อวานนี้ว่า ขอแสดงความเสียใจกับเหตุการณ์ที่เกิดขึ้น เป็นเหตุการณ์ที่คาดไม่ถึง และขอแสดงความเสียใจกับญาติของผู้เสียชีวิต เนื่องจากเหตุการณ์ที่เกิดขึ้นไม่สามารถควบคุมได้ นายกฯ เชื่อว่าเจ้าหน้าที่ได้ดูแลสุดความสามารถแล้ว ซึ่งทางห้างพารากอนได้เพิ่มมาตรการในการป้องกันและดําเนินในเหตุการณ์ที่เกิดขึ้นอย่างดีที่สุด อีกทั้งเมื่อวานนี้ ได้มีการต่อสายไปยังเอกอัครราชทูตจีนเพื่อขอโทษกับเหตุการณ์ที่เกิดขึ้น และให้ความมั่นใจว่ารัฐบาลไทยได้ทําทุกอย่างดีที่สุด ขณะนี้ได้เจอญาติของผู้เสียชีวิตและได้มีการประสานให้ทางญาติมาเจอกับผู้เสียชีวิตแล้ว และได้มีการพูดคุยกับทางเอกอัครราชทูตจีนเพื่อให้เกิดความสบายใจ โดยในอีก 1-2วันนี้ นายกรัฐมนตรีจะเดินทางเข้าเยี่ยมเอกอัครราชทูตจีน และขอโทษอย่างเป็นทางการอีกครั้งหนึ่ง
นายกรัฐมนตรีกล่าวถึงผลกระทบการท่องเที่ยว เชื่อว่านักท่องเที่ยวเข้าใจเหตุการณ์กราดยิงที่ห้างพารากอนเป็นเหตุสุดวิสัยจริง ๆ โดยรัฐบาลไทยและภาคเอกชนไทยได้ประสานงานอย่างเต็มที่เพื่อดูแล และสร้างความมั่นใจให้กับนักท่องเที่ยวที่จะเข้ามาท่องเที่ยวในประเทศไทย พร้อมกันนี้นายกฯ กล่าวว่า ได้พูดคุยกับรัฐมนตรีว่าการกระทรวงดิจิทัลเพื่อเศรษฐกิจและสังคมในเรื่องระบบเตือนภัยทั้งหมด รวมถึงระบบการกระจายข่าวเพื่อให้ประชาชนได้รับทราบว่ามีเหตุการณ์อะไรเกิดขึ้นบ้าง
ส่วนประเด็นเรื่องของการครอบครองปืน นายกรัฐมนตรีกล่าวว่า ได้มีการพูดคุยกับสํานักงานตํารวจแห่งชาติเรื่องการซื้อขายปืนออนไลน์ โดยให้เพิ่มมาตรการ เพิ่มความรัดกุมป้องกันไม่ให้เยาวชนเข้าถึงอาวุธที่อันตรายนี้ได้ ในส่วนของรัฐบาลน้อมรับเป็นนโยบายที่ต้องไปดําเนินการให้มีความรัดกุมมากยิ่งขึ้น
รัฐบาลไทย-ข่าวทำเนียบรัฐบาล-การรถไฟแห่งประเทศไทย เปิดจำหน่ายตั๋วโดยสาร ขบวนรถพิเศษนำเที่ยวรถจักรไอน้ำ
วันพุธที่ 4 ตุลาคม 2566
การรถไฟแห่งประเทศไทย เปิดจําหน่ายตั๋วโดยสาร ขบวนรถพิเศษนําเที่ยวรถจักรไอน้ํา
วันปิยมหาราช เส้นทางกรุงเทพ – อยุธยา เริ่มจําหน่ายตั๋วแล้ววันนี้
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า เนื่องในวันปิยมหาราช 23 ตุลาคม ของทุกปี เป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว รัชกาลที่ 5 รฟท. ได้จัดเดินขบวนรถพิเศษนําเที่ยวรถจักรไอน้ําเส้นทางประวัติศาสตร์ จากกรุงเทพ ถึง จังหวัดพระนครศรีอยุธยา เพื่อแสดงออกถึงความจงรักภักดี และน้อมรําลึกในพระมหากรุณาธิคุณของพระองค์ ทรงพระราชทานกิจการรถไฟให้แก่ปวงชนชาวไทย พร้อมกันนี้ ยังเปิดโอกาสให้ประชาชนได้ร่วมเป็นส่วนหนึ่งในการเดินทางย้อนอดีต และร่วมรําลึกถึงพระมหากรุณาธิคุณของพระองค์บนเส้นทางรถไฟสายประวัติศาสตร์ดังกล่าว
ผู้สนใจ สามารถสํารองตั๋วโดยสารพร้อมกันทั่วประเทศ วันที่ 2 ตุลาคม 2566 ตั้งแต่เวลา 08.30 น. เป็นต้นไป อัตราค่าโดยสาร รถธรรมดาชั้น 3 ไป-กลับ ผู้ใหญ่/เด็ก ราคา 329 บาท และตู้โดยสารปรับอากาศ (รถโอทอป) ราคา 799 บาท พร้อมบริการอาหารว่างและน้ําดื่มทุกตู้ทั้งเที่ยวไป - กลับ สนใจสามารถติดต่อซื้อตั๋วโดยสารและสํารองที่นั่งล่วงหน้าด้วยระบบ D-Ticket หรือที่สถานีรถไฟทุกแห่งทั่วประเทศ สอบถามข้อมูลเพิ่มเติมที่ศูนย์บริการข้อมูลลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
นายเอกรัช กล่าวว่า การจัดเดินขบวนรถพิเศษนําเที่ยวรถจักรไอน้ําเส้นทางประวัติศาสตร์ กรุงเทพ – อยุธยา – กรุงเทพ รฟท. ได้นําหัวรถจักรไอน้ํา รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จํากัด ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรีมาให้บริการลากจูงแก่ประชาชน โดยขบวนที่ 901/902 ออกจากสถานีกรุงเทพ (หัวลําโพง) เวลา 08.10 น. ถึงสถานีอยุธยา เวลา 10.20 น. จากนั้นสามารถท่องเที่ยวได้อิสระ กราบไหว้พระขอพรสิ่งศักดิ์สิทธิ์ ท่องเที่ยวโบราณสถานที่ทรงคุณค่าทางประวัติศาสตร์ ชมสถาปัตยกรรมที่หลากหลาย ตลอดจน เดินชม ช็อป ชิม ตลาดเก่า ร้านอาหารผสมผสาน บรรยากาศความเป็นเมืองเก่าของพระนครศรีอยุธยา โดยใช้เวลาประมาณ 6 ชั่วโมง และเดินทางกลับ ออกจากสถานีอยุธยา เวลา 16.40 น. ถึงกรุงเทพ อย่างสวัสดิภาพ เวลา 18.50 น.
ทั้งนี้ ขบวนรถออกจากสถานีกรุงเทพ (หัวลําโพง) และหยุดรับ-ส่งผู้โดยสารที่สถานีสามเสน บางซื่อ ดอนเมือง และรังสิต ซึ่งนักท่องเที่ยวสามารถขึ้น/ลงตามสถานีดังกล่าวได้ ขณะเดียวกันประชาชนทั่วไปที่ไม่ได้เดินทาง และอาศัยอยู่บริเวณใกล้เคียงสามารถร่วมบันทึกความทรงจํา ถ่ายภาพหัวรถจักรไอน้ําในเส้นทางรถไฟสายกรุงเทพ – อยุธยา ที่ขบวนรถวิ่งผ่านได้เช่นกัน
รัฐบาลไทย-ข่าวทำเนียบรัฐบาล-กรมทางหลวงชนบท รับมืออุทกภัยเร่งด่วน ระดมเจ้าหน้าที่พร้อมเครื่องจักรเคลื่อนย้ายดินสไลด์ปิดทับขวางทางจราจรบนถนนสาย มส.3017 จังหวัดแม่ฮ่องสอน
วันพุธที่ 4 ตุลาคม 2566
กรมทางหลวงชนบท รับมืออุทกภัยเร่งด่วน ระดมเจ้าหน้าที่พร้อมเครื่องจักรเคลื่อนย้ายดินสไลด์ปิดทับขวางทางจราจรบนถนนสาย มส.3017 จังหวัดแม่ฮ่องสอน
เพื่อบรรเทาความเดือดร้อนและช่วยเหลือประชาชน ตามข้อสั่งการของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน หมวดบํารุงทางหลวงชนบทแม่สะเรียง ระดมกําลังเจ้าหน้าที่พร้อมเครื่องจักรเคลื่อนย้ายดินสไลด์ปิดทับขวางทางจราจรบนถนนทางหลวงชนบทสาย มส.3017 แยก ทล. 105 - บ้านสบโขง อําเภอสบเมย จังหวัดแม่ฮ่องสอน ช่วง กม. ที่ 0+500 - 0+520 เนื่องจากมีฝนตกหนักอย่างต่อเนื่องในพื้นที่ เพื่อช่วยเหลือและบรรเทาความเดือดร้อนให้ประชาชนเดินทางได้อย่างปลอดภัย ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม พร้อมจัดเจ้าหน้าที่เฝ้าติดตามสถานการณ์อุทกภัยในสายทางอย่างใกล้ชิด ปัจจุบันบริเวณดังกล่าวยานพาหนะขนาดเล็กสามารถสัญจรผ่านได้แล้ว อย่างไรก็ตาม ทช. จะติดตามสถานการณ์อุทกภัยอย่างต่อเนื่อง และจะให้ความช่วยเหลือประชาชนอย่างเต็มกําลัง โดยจะรายงานให้รับทราบเป็นระยะ ๆ ทั้งนี้ หากเกิดเหตุอุทกภัยบริเวณสายทางสามารถแจ้งได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-“กรุงไทย” ปรับขึ้นดอกเบี้ยเงินฝากและเงินกู้ ยืนหยัดดูแลลูกค้าปรับโครงสร้างหนี้อย่างยั่งยืน
วันพุธที่ 4 ตุลาคม 2566
04/10/2566
“กรุงไทย” ปรับขึ้นดอกเบี้ยเงินฝากและเงินกู้ ยืนหยัดดูแลลูกค้าปรับโครงสร้างหนี้อย่างยั่งยืน
ธ.กรุงไทยทยอยปรับขึ้นอัตราดอกเบี้ยเงินฝากและเงินกู้ พร้อมดูแลลูกค้าให้สามารถปรับตัว หลัง กนง.ปรับขึ้นอัตราดอกเบี้ยนโยบาย 0.25% ให้เงินเฟ้ออยู่ในกรอบเป้าหมาย ดยปรับดอกเบี้ยเงินฝากสูงสุด 0.45 % ดอกเบี้ยเงินกู้ 0.25%
ธนาคารกรุงไทย ทยอยปรับขึ้นอัตราดอกเบี้ยเงินฝากและเงินกู้ พร้อมดูแลลูกค้าให้สามารถปรับตัว หลังกนง.ปรับขึ้นอัตราดอกเบี้ยนโยบาย 0.25% เพื่อให้เงินเฟ้ออยู่ในกรอบเป้าหมาย เสริมสร้างเสถียรภาพเศรษฐกิจการเงินให้เข้าสู่ภาวะสมดุล โดยปรับดอกเบี้ยเงินฝากสูงสุด 0.45 % ดอกเบี้ยเงินกู้ 0.25% และยังยืนหยัดช่วยเหลือลูกค้าปรับโครงสร้างหนี้อย่างยั่งยืน
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ตามที่คณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบายอีก 0.25% เพื่อดูแลให้อัตราเงินเฟ้ออยู่ในกรอบเป้าหมายอย่างยั่งยืน หลังเศรษฐกิจไทยมีแนวโน้มฟื้นตัวอย่างต่อเนื่อง และช่วยเสริมสร้างเสถียรภาพเศรษฐกิจการเงินให้เข้าสู่ภาวะสมดุล พร้อมรักษาขีดความสามารถของนโยบายการเงินในการรองรับความไม่แน่นอนในระยะข้างหน้า ธนาคารจําเป็นต้องปรับขึ้นอัตราดอกเบี้ย โดยคํานึงถึงผู้ฝากเงิน และพิจารณาอย่างรอบคอบถึงภาระค่าครองชีพที่สูงขึ้น จึงปรับอัตราดอกเบี้ยแบบค่อยเป็นค่อยไปอย่างเหมาะสม ควบคู่กับการดูแลลูกค้าให้สามารถปรับตัว สนับสนุนการขยายตัวของเศรษฐกิจอย่างมีเสถียรภาพ
ธนาคารประกาศปรับขึ้นอัตราดอกเบี้ยเงินฝาก 0.10-0.45 % ต่อปี เพื่อส่งเสริมวินัยการออม เพิ่มผลตอบแทนและรายได้ให้กับลูกค้าในภาวะที่ค่าครองชีพสูงขึ้น สร้างความมั่นคงทางการเงินในระยะยาว โดยปรับอัตราดอกเบี้ยสําหรับบุคคลธรรมดา ประเภทเงินฝากประจํา 24 เดือนเพิ่มขึ้นสูงสุด 0.45% เป็น 2.40% ต่อปี และปรับขึ้นอัตราดอกเบี้ยเงินฝากประจํา 36 เดือน 0.30% เป็น 2.65% ต่อปี พร้อมสนับสนุนการฝากเงินผ่านช่องทางดิจิทัล ผ่านเงินฝาก Krungthai NEXT Savings เปิดบัญชีง่ายๆ ผ่านแอปพลิเคชัน Krungthai NEXT อัตราดอกเบี้ย 1.50% และปรับอัตราดอกเบี้ยเงินกู้ทุกประเภท เพิ่มขึ้น 0.25% ส่งผลให้อัตราดอกเบี้ยเงินกู้สําหรับลูกค้ารายใหญ่ชั้นดี (MLR) อยู่ที่ระดับ 7.05% ต่อปี อัตราดอกเบี้ยเงินกู้สําหรับลูกค้ารายใหญ่ชั้นดี ประเภทวงเงินเบิกเกินบัญชี (MOR) อยู่ที่ระดับ 7.52% ต่อปี และอัตราดอกเบี้ยเงินกู้รายย่อย (MRR) อยู่ที่ระดับ 7.57% ต่อปี มีผลตั้งแต่วันที่ 5 ตุลาคม 2566 เป็นต้นไป
ทั้งนี้ ธนาคารยืนหยัดดูแลช่วยเหลือลูกค้าทุกกลุ่ม ทั้งครัวเรือนบางส่วนที่ยังมีความเปราะบางจากภาระหนี้ที่สูงขึ้นและรายได้ฟื้นตัวช้า รวมถึงกลุ่มผู้ประกอบการ SME ให้ได้รับผลกระทบน้อยที่สุด โดยสนับสนุนการปรับโครงสร้างหนี้อย่างต่อเนื่อง ทั้งมาตรการความช่วยเหลือแบบเฉพาะกลุ่ม เพื่อให้ลูกค้าได้รับความช่วยเหลือแบบตรงจุดและทันท่วงทีและมาตรการช่วยเหลือพิเศษเพื่อแก้หนี้อย่างยั่งยืน โดยธนาคารจะเสนอแนวทางการปรับปรุงโครงสร้างหนี้ที่เหมาะสมกับความสามารถในการชําระหนี้และความเสี่ยงของลูกค้า พร้อมดําเนินนโยบายด้านสินเชื่ออย่างมีความรับผิดชอบและเป็นธรรม (Responsible Lending) เพื่อแก้ปัญหาหนี้ครัวเรือนอย่างยั่งยืน
รัฐบาลไทย-ข่าวทำเนียบรัฐบาล-ธ.ก.ส. เปิดระบบแจ้งความประสงค์ “พักชำระหนี้ลูกค้ารายย่อย” ผ่านแอปฯ BAAC Mobile
วันพุธที่ 4 ตุลาคม 2566
ธ.ก.ส. เปิดระบบแจ้งความประสงค์ “พักชําระหนี้ลูกค้ารายย่อย” ผ่านแอปฯ BAAC Mobile
.....
ธนาคารเพื่อการเกษตรและสหกรณ์การเกษตร (ธ.ก.ส.) เผยว่าตามที่ ครม. มีมติเห็นชอบให้ ธ.ก.ส. ดําเนินมาตรการพักชําระหนี้ให้กับเกษตรกรและบุคคลที่มีสถานะ “เป็นหนี้ปกติ-หนี้ค้างชําระ” ที่มีต้นเงินคงเป็นหนี้ทุกสัญญารวมกัน ณ 30 ก.ย. 66 ไม่เกิน 300,000 บาท นั้น
.
ปัจจุบัน ธ.ก.ส. ได้เปิดระบบ “แจ้งความประสงค์” และ “ตรวจสอบสิทธิ์” ผ่านแอปฯ BAAC Mobile ให้กับลูกค้ารายย่อยแล้ว
.
โดยขั้นตอนการแจ้งความประสงค์:
• “กรอกหมายเลขบัตรประจําตัวประชาชน” ของผู้แสดงความประสงค์ พร้อมหมายเลขโทรศัพท์ที่ติดต่อได้
• ระบบประมวลข้อมูลตรวจสอบคุณสมบัติ
• นัดหมาย “ผู้ผ่านเกณฑ์และผู้ค้ําประกัน” ไปที่สาขาหรือจุดบริการที่นัดหมาย
• จัดทําเอกสารที่เกี่ยวข้อง เพื่อเข้ารับการประเมินศักยภาพและความสามารถในการชําระหนี้
.
นากจากนี้ ยังมีมาตรการ “เสริมความรู้ฟื้นฟูทักษะ” ในการประกอบอาชีพภายใต้แนวทาง “ตลาดนํา นวัตกรรมเสริม เพิ่มรายได้ใหม่” รวมถึงการเตรียม “ผลิตภัณฑ์สินเชื่อ” ที่เหมาะสมในการฟื้นฟูการประกอบอาชีพ วงเงินสูงสุดไม่เกิน 100,000 บาท สําหรับจัดหาปัจจัยการผลิตอีกด้วย
.
ย้ํา! ผู้ประสงค์เข้าร่วมมาตรการฯ สามารถดาวน์โหลดและสมัครใช้งานแอปฯ BAAC Mobile ได้บนระบบ IOS และ Android ผ่านทาง App store และ Play store เท่านั้น
.
ทั้งนี้ การแจ้งความประสงค์เข้าร่วมมาตรการดังกล่าว ต้องเป็นไปตาม “ความสมัครใจของลูกหนี้” สอบถามรายละเอียดเพิ่มเติมได้ที่ Call Center 02 555 0555 หรือ ธ.ก.ส. ทุกสาขาทั่วประเทศ
.
อ่านเพิ่มเติม คลิกhttps://www.thaigov.go.th/news/contents/details/72808
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการเร่งด่วน ป้องกัน แก้ไข ทุกด้าน ไม่ต้องการให้เกิดเหตุการณ์สูญเสียซ้ำอีก
วันพุธที่ 4 ตุลาคม 2566
04/10/2566
โฆษกรัฐบาลเผย นายกฯ สั่งการเร่งด่วน ป้องกัน แก้ไข ทุกด้าน ไม่ต้องการให้เกิดเหตุการณ์สูญเสียซ้ําอีก
โฆษกรัฐบาลเผย นายกฯ สั่งการเร่งด่วน ป้องกัน แก้ไข ทุกด้าน ไม่ต้องการให้เกิดเหตุการณ์สูญเสียซ้ําอีก
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เสียใจต่อเหตุการณ์ที่ทําให้เกิดความสูญเสียที่ห้างสรรพสินค้าสยามพารากอนเมื่อวานนี้ (3 ตุลาคม 2566)
โฆษกประจําสํานักนายกรัฐมนตรีกล่าวว่านายกรัฐมนตรีได้ให้ความสําคัญเร่งด่วน สั่งการให้เกิดการดําเนินการเพื่อแก้ไข และป้องกันทุกด้าน รวมทั้งรับฟังจากเจ้าหน้าที่ที่เกี่ยวข้อง ผู้มีประสบการณ์ โดยไม่ต้องการให้เกิดเหตุการณ์ลักษณะนี้ขึ้นอีก
นายกรัฐมนตรีสั่งการหน่วยงานที่เกี่ยวข้องร่วมกันพิจารณาดําเนินการในด้านต่างๆ อาทิ ศูนย์อํานวยการบริหารสถานการณ์ (Situation Command Centre) เพื่ออํานวยความสะดวกในการช่วยเหลือผู้บาดเจ็บและผู้เสียชีวิต และประสานข้อมูลการดําเนินงาน ซึ่งจะเป็นศูนย์เฉพาะกิจ พิจารณาดําเนินการเรื่องการแจ้งข้อมูลฉุกเฉินแก่ประชาชน (Emergency Alert) ยกระดับกฎหมายครอบครองปืน ความง่ายในการเข้าถึงอาวุธปืน เข้มงวดการนําเข้าปืน รวมทั้ง พิจารณาการติดตั้งเครื่องตรวจจับอาวุธในพื้นที่ชุมชน
“นายกรัฐมนตรีเสียใจ และห่วงใยเหตุการณ์เมื่อวานมาก ไม่ต้องการให้เกิดเหตุการณ์ เกิดความสูญเสียเช่นเดียวกันอีก ให้กําลังใจผู้สูญเสีย ได้รับผลกระทบจากเหตุการณ์ ตั้งใจกําหนดมาตรการที่เข้มงวด รัดกุม เพื่อป้องกัน เพื่อสวัสดิภาพชีวิตความเป็นอยู่ของประชาชนไทยและนักท่องเที่ยวในประเทศไทยทุกคน” นายชัยฯ กล่าว
รัฐบาลไทย-ข่าวทำเนียบรัฐบาล-ประชุมหารือการแก้ไขปัญหาและยกระดับสินค้าผลไม้จังหวัดชายแดนภาคใต้
วันอังคารที่ 3 ตุลาคม 2566
ประชุมหารือการแก้ไขปัญหาและยกระดับสินค้าผลไม้จังหวัดชายแดนภาคใต้
รองปลัดเกษตรฯ นายอภัย ประชุมหารือการแก้ไขปัญหาและยกระดับสินค้าผลไม้จังหวัดชายแดนภาคใต้
วันที่ 3 ตุลาคม 2566 เวลา 09.30 น. นายอภัย สุทธิสังข์ รองปลัดกระทรวงเกษตรและสหกรณ์ ประชุมหารือการแก้ไขปัญหาและยกระดับสินค้าผลไม้จังหวัดชายแดนภาคใต้ ร่วมกับหัวหน้าส่วนราชการสังกัดกระทรวงเกษตรและสหกรณ์ ในจังหวัดภาคใต้และชายแดน ผ่านระบบ Zoom Meeting มีเรื่องที่สําคัญในการประชุมดังนี้
1 การใช้ห้องเย็นในการเก็บรักษาสินค้า โดยมีแนวทางคือ
1.1 สํารวจจํานวนห้องเย็นในพื้นที่
1.2 จัดลําดับสินค้าที่มีปัญหาล้นตลาด เช่น มังคุด ทุเรียน เก็บรักษาในห้องเย็น ก่อนแปรรูปส่งออกต่างประเทศ
1.3 ดําเนินการในรูปแบบสหกรณ์/วิสาหกิจชุมชน มีการปันผลกําไรให้กับเกษตรกร
1.4 ห้องเย็น ควรใช้เป็นรูปแบบตู้คอนเทนเนอร์ ที่สามารถยกขึ้นรถบรรทุกวิ่งเข้ารับสินค้าผลไม้ของเกษตรกรในสวน
2. การถอดบทเรียนห้องเย็นจังหวัดยะลา โดยศึกษาถึงความคุ้มค่า ความเสี่ยง เพื่อหาจุดคุ้มทุนในการส่งเสริมให้เกษตรกรลงทุน
3. การเก็บรักษา “ลองกอง” ในห้องเย็น โดยร่วมกับกลุ่ม Start Up คนรุ่นใหม่ในจังหวัดปัตตานี
4. การทําฟรีสดาย จําปาดะ
รัฐบาลไทย-ข่าวทำเนียบรัฐบาล-​วธ. จัดพิธีประดับธงชาติและเคารพธงชาติ เนื่องในวันพระราชทานธงชาติไทย
วันพุธที่ 4 ตุลาคม 2566
​วธ. จัดพิธีประดับธงชาติและเคารพธงชาติ เนื่องในวันพระราชทานธงชาติไทย
​วธ. จัดพิธีประดับธงชาติและเคารพธงชาติ เนื่องในวันพระราชทานธงชาติไทย
วธ. จัดพิธีประดับธงชาติและเคารพธงชาติ เนื่องในวันพระราชทานธงชาติไทย
วันที่ 28 กันยายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีประดับธงชาติและเคารพธงชาติ เนื่องในวันพระราชทานธงชาติไทย โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่เข้าร่วม ณ บริเวณหน้าเสาธง อาคารวัฒนธรรมวิศิษฏ์ กระทรวงวัฒนธรรม
ทั้งนี้ ในการประชุมคณะรัฐมนตรีเมื่อวันที่ 20 กันยายน 2559 เห็นชอบกําหนดให้วันที่ 28 กันยายนของทุกปี เป็นวันพระราชทานธงชาติไทย (Thai National Flag Day) เริ่มในวันที่ 28 กันยายน 2560 เป็นวันแรก รวมทั้งกําหนดให้มีการชักและประดับธงชาติไทยในวันดังกล่าว เพื่อเป็นการสร้างความภาคภูมิใจของคนในชาติ และเป็นการน้อมรําลึกในพระมหากรุณาธิคุณพระบาทสมเด็จพระมงกุฎเกล้าเจ้าอยู่หัว ที่ทรงพระราชทานธงไตรรงค์เป็นธงชาติไทย ซึ่งในปีนี้ตรงกับ วันพฤหัสบดีที่ 28 กันยายน 2566
รัฐบาลไทย-ข่าวทำเนียบรัฐบาล-“รพ.หลวงพ่อคูณ ปริสุทฺโธ” รพ.แม่ข่ายโซนบนฝั่งตะวันตก จ.นครราชสีมา ขยายบริการเฉพาะทาง ลดการส่งต่อผู้ป่วย
วันพุธที่ 4 ตุลาคม 2566
“รพ.หลวงพ่อคูณ ปริสุทฺโธ” รพ.แม่ข่ายโซนบนฝั่งตะวันตก จ.นครราชสีมา ขยายบริการเฉพาะทาง ลดการส่งต่อผู้ป่วย
รัฐมนตรีว่าการกระทรวงสาธารณสุข เปิดโรงพยาบาลหลวงพ่อคูณ ปริสุทฺโธ ขยายบริการด้านการแพทย์เฉพาะทางหลายสาขา พร้อมเป็นแม่ข่ายโรงพยาบาลโซนบนฝั่งตะวันตกของจังหวัดนครราชสีมา ช่วยลดการส่งต่อผู้ป่วย ลดการเดินทางของประชาชน
รัฐมนตรีว่าการกระทรวงสาธารณสุข เปิดโรงพยาบาลหลวงพ่อคูณ ปริสุทฺโธ ขยายบริการด้านการแพทย์เฉพาะทางหลายสาขา พร้อมเป็นแม่ข่ายโรงพยาบาลโซนบนฝั่งตะวันตกของจังหวัดนครราชสีมา ช่วยลดการส่งต่อผู้ป่วย ลดการเดินทางของประชาชน และนําเทคโนโลยีมาใช้บริหารจัดการระบบบริการ รองรับนโยบายบัตรประชาชนใบเดียวรักษาทุกที่ของเขตสุขภาพที่ 9
วันนี้ (4 ตุลาคม 2566) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานเปิด โรงพยาบาลหลวงพ่อคูณ ปริสุทฺโธ จังหวัดนครราชสีมา โดยมี แพทย์หญิงนวลสกุล บํารุงพงษ์ คณะที่ปรึกษารัฐมนตรีว่าการกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข คณะผู้บริหารกระทรวงสาธารณสุข และผู้บริหารส่วนราชการร่วมพิธี
นายแพทย์ชลน่านกล่าวว่า รัฐบาลและกระทรวงสาธารณสุขมีนโยบายที่จะยกระดับการบริการสุขภาพโดยยึดประชาชนเป็นศูนย์กลาง ครอบคลุมทุกมิติทั้งการส่งเสริมสุขภาพ ป้องกันโรค รักษา และฟื้นฟูสุขภาพ รวมถึงเพิ่มการเข้าถึงบริการรักษาพยาบาลในกลุ่มโรคเฉพาะทาง และนําเทคโนโลยีดิจิทัลมาใช้ในระบบบริการเพื่ออํานวยความสะดวกแก่ประชาชนและเจ้าหน้าที่ผู้ให้บริการ โดยโรงพยาบาลหลวงพ่อคูณ ปริสุทฺโธ ซึ่งเปลี่ยนชื่อจากโรงพยาบาลด่านขุนทด 2 เพื่อถวายเป็นอนุสรณ์แก่หลวงพ่อคูณ ปริสุทฺโธ ที่สนับสนุนกิจการด้านสาธารณสุขมาอย่างต่อเนื่อง ได้รับจัดสรรที่ดินจํานวน 124 ไร่ จากกรมธนารักษ์ สร้างเป็นโรงพยาบาลชุมชนขนาด 120 เตียง ได้ตอบรับนโยบายโดยขยายบริการในสาขาเฉพาะทางมากขึ้น เช่น อายุรศาสตร์, กุมารเวชศาสตร์, เวชศาสตร์ครอบครัว, สูติศาสตร์-นรีเวชวิทยา,ศัลยกรรมกระดูกและข้อ, การแพทย์แผนไทยและการแพทย์ทางเลือก และการพยาบาลเฉพาะทางในอีกหลายสาขา
นอกจากนี้ ยังทําหน้าที่เป็นโรงพยาบาลแม่ข่ายโซนบนฝั่งตะวันตกร่วมกับโรงพยาบาลด่านขุนทดเดิม ดูแลสุขภาพประชาชนในอําเภอด่านขุนทด จํานวน 1.26 แสนคน และพื้นที่ข้างเคียง ช่วยลดการส่งต่อผู้ป่วยไปรับการรักษาที่โรงพยาบาลมหาราชนครราชสีมา ซึ่งอยู่ห่างไปกว่า 60 กิโลเมตร และมีผู้เข้ารับบริการจํานวนมากอยู่แล้ว รวมทั้งยังได้ปรับภูมิทัศน์ของโรงพยาบาลให้เอื้อต่อการบริการประชาชน และนําเทคโนโลยีดิจิทัลมาใช้ในการบริหารจัดการระบบเป็น Smart Hospital เช่น การใช้บัตรประจําตัวประชาชนใบเดียวลงทะเบียนเข้ารับบริการ ซึ่งสอดรับกับการขับเคลื่อนตามนโยบาย Quick Win กระทรวงสาธารณสุข ที่เขตสุขภาพที่ 9 จะนําร่องโครงการ “บัตรประชาชนใบเดียวรักษาทุกที่ One ID Card Smart Hospital” ร่วมกับเขตสุขภาพที่ 1, 4 และ 12
***************************** 4 ตุลาคม 2566
รัฐบาลไทย-ข่าวทำเนียบรัฐบาล-รัฐมนตรีดีอี ขอแสดงความเสียใจอย่างสุดซึ้ง ต่อผู้ได้รับผลกระทบจากเหตุการณ์ในห้างพารากอน สั่งทีมดีอี ช่วยเรื่องการแจ้งเตือนภัยแบบเจาะจง
วันพุธที่ 4 ตุลาคม 2566
รัฐมนตรีดีอี ขอแสดงความเสียใจอย่างสุดซึ้ง ต่อผู้ได้รับผลกระทบจากเหตุการณ์ในห้างพารากอน สั่งทีมดีอี ช่วยเรื่องการแจ้งเตือนภัยแบบเจาะจง
รัฐมนตรีดีอี ขอแสดงความเสียใจอย่างสุดซึ้ง ต่อผู้ได้รับผลกระทบจากเหตุการณ์ในห้างพารากอน สั่งทีมดีอี ช่วยเรื่องการแจ้งเตือนภัยแบบเจาะจง
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม รมว ดีอี ) ขอแสดง ความเสียใจอย่างสุดซึ้งกับครอบครัวผู้ที่ได้รับบาดเจ็บและเสียชีวิตในเหตุการณ์ในห้างพารากอนในวันที่ 3 ตุลาคม 2566 และกล่าวว่า ได้รับข้อมูลว่า ในช่วงเวลาดังกล่าว ได้มีการแจ้งเตือน โดยใช้ วิธีส่ง SMS ถึงผู้เข้าอยู่ในพื้นที่สยามพารากอน บางคน ว่า “ขณะนี้เหตุการณ์ฉุกเฉินให้อพยพออกจากพื้นที่พารากอน ” ซึ่งการแจ้งเตือนนี้ เป็นเรื่องที่ดี แต่ไม่พบว่ามีการ แจ้งเตือนจากภาครัฐแบบเจาะจง
ในเบื้องต้น ทีมงาน ได้ประสานกับ ทาง กสทช พบว่า อยู่ระหว่างการทําเรื่อง cell broadcast ที่ใช้เตือนภัยแบบเจาะจง จะมีการดําเนินการดังนี้
1. ทํา command center เพื่อให้ operators รู้ว่าต้องรับคําสั่งจากใคร ส่งอย่างไร ซึ่ง กสทช . จะออกกฏระเบียบที่เกี่ยวข้อง
2. Update software ที่กระจายส่งสัญญาณ ให้ใช้ cell broadcast ได้โดยเร็ว
นอกจากนี้ รัฐมนตรีประเสริฐ ได้สั่งการให้เร่ง ปิดกั้นเวบการซื้อขายอาวุธผิด กฎหมาย รวมทั้งเร่งประสาน สํานักงานตํารวจแห่งชาติเพื่อปราบปรามจับกุม ขยายผล ต่อ และขอเตือนผู้ที่เกี่ยวข้องกับ การซื้อขายอาวุธออนไลน์อย่างผิดกฎหมาย ผิดกฎหมายหลายฉบับ และมีโทษหนัก ดังนี้
สําหรับผู้ซื้อและผู้ขายอาวุธ ออนไลน์ เข้าข่ายผิด กม . และ มีความผิด ดังนี้
1.ตาม พ ร บ . อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ ศ . 2490 และที่แก้ไขเพิ่มเติม
- ผู้ซื้ออาวุธปืนออนไลน์ มีความผิดฐาน “ซื้ออาวุธปืน หรือเครื่องกระสุนปืน โดยไม่ได้รับอนุญาต ” ต้องระวางโทษ
จําคุกตั้งแต่ 1 10 ปี และปรับตั้งแต่ 2,000 20,000 บาท
- ผู้ขายอาวุธปืนออนไลน์ มีความผิดฐาน “จําหน่ายอาวุธปืน หรือเครื่องกระสุนปืนสําหรับการค้าโดยไม่ได้รับอนุญาต” ต้องระวางโทษจําคุกตั้งแต่ 2 20 ปี และปรับตั้งแต่ 4,000 40,000 บาท
2. การขายของออนไลน์ โดยนําเข้าข้อมูลเท็จ หลอกลวง มีความผิด ตาม พ ร บ ว่าด้วยการกระทําความผิดเกี่ยวกับคอมพิวเตอร์ พ ศ . 2550 ตาม มาตรา 14 (1) นําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือน หรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหาย แก่ประชาชน อันมิใช่การกระทําความผิดฐานหมิ่นประมาทตามประมวลกฎหมายอาญา ไม่เกิน 5 ปี ไม่เกิน 100,000 บาท
“ผมได้สั่งการให้ ทีม ติดตาม เรื่อง ระบบการแจ้งเตือนภัยแบบเจาะจง โดยใช้เทคโนโลยีสมัยใหม่ ที่สามารถติดต่อสื่อสาร ได้แบบเจาะจง รายบุคคล ให้ข้อมูลที่ทันเวลา เพื่อลดผลกระทบ ความสูญเสีญ ต่อประชาชน และที่สําคัญต้องทําให้ทันเวลา ครับ ” รัฐมนตรีดีอี กล่าวในตอนท้าย
______________________
รัฐบาลไทย-ข่าวทำเนียบรัฐบาล-“สมศักดิ์” เตือน สถานการณ์น้ำยังน่าห่วง เผย สทนช.รายงานให้เฝ้าระวังน้ำหลากดินถล่ม เชียงใหม่-ตาก-กำแพงเพชร-ลำพูน-แพร่-ลำปาง พร้อมจับตาน้ำล้นตลิ่ง ยืนยันรัฐบาลให้ความสำคัญดูแลเต็มที่
วันพุธที่ 4 ตุลาคม 2566
04/10/2566
“สมศักดิ์” เตือน สถานการณ์น้ํายังน่าห่วง เผย สทนช.รายงานให้เฝ้าระวังน้ําหลากดินถล่ม เชียงใหม่-ตาก-กําแพงเพชร-ลําพูน-แพร่-ลําปาง พร้อมจับตาน้ําล้นตลิ่ง ยืนยันรัฐบาลให้ความสําคัญดูแลเต็มที่
“สมศักดิ์” เตือน สถานการณ์น้ํายังน่าห่วง เผย สทนช.รายงานให้เฝ้าระวังน้ําหลากดินถล่ม “เชียงใหม่-ตาก-กําแพงเพชร-ลําพูน-แพร่-ลําปาง” พร้อมจับตาน้ําล้นตลิ่ง ยืนยัน รัฐบาลให้ความสําคัญดูแลเต็มที่ หลังพื้นที่เกษตร เสียหายแล้ว 18 จังหวัด กว่า 3 แสนไร่
วันที่ 4 ตุลาคม 2566 นายสมศักดิ์ เทพสุทิน รองนายกรัฐมนตรี เปิดเผยว่า ตั้งแต่ช่วงเช้าที่ผ่านมา ตนได้รับรายงานสถานการณ์น้ําภาพรวมของประเทศ จาก สํานักงานทรัพยากรน้ําแห่งชาติ หรือ สทนช. โดยมีเรื่องที่ตนยังเป็นห่วง จึงอยากช่วยประชาสัมพันธ์ เพื่อให้พี่น้องประชาชนได้รับทราบ เพราะเรื่องนี้ทางรัฐบาล นายเศรษฐา ทวีสิน นายกรัฐมนตรี ให้ความสําคัญและเป็นห่วงพี่น้องประชาชนเป็นอย่างมาก จึงได้กําชับทุกหน่วยงานในการประชุมคณะรัฐมนตรี เมื่อวันที่ 3 ตุลาคม ที่ผ่านมา ให้บูรณาการทํางานอย่างเต็มที่ เพื่อบรรเทาความเดือดร้อนของประชาชนให้ได้มากที่สุด
นายสมศักดิ์ กล่าวต่อว่า สถานการณ์ภาพรวมที่ตนเป็นห่วงคือ ในระหว่างนี้ จนถึงวันที่ 7 ตุลาคม จังหวัดที่ต้องเฝ้าระวังน้ําหลากดินถล่ม เนื่องจากได้รับอิทธิพลของร่องมรสุมทําให้มีฝนตกหนัก ได้แก่ จ.เชียงใหม่ (อ.จอมทอง แม่แจ่ม อมก๋อย แม่วาง แม่แตง ฝาง ตอยเด่ ฮอด ดอยสะก็ด และกัลยาณิวัฒนา) จ.ตาก (อ.เมืองตาก ท่าสองยาง สามเงา บ้านตาก แม่ระมาด วังเจ้า อุ้มผาง แม่สอต และพบพระ) จ.กําแพงเพชร (อ.โกสัมพีนคร คลองสาน และปางศิลาทอง) จ.ลําพูน (อลี้ และทุ่งหัวช้าง) จ.แพร่ (อ.วังชิ้น และลอง) จ.ลําปาง (อ.เกิน แม่ทะ เริมงาม และเกาะคา)
รองนายกรัฐมนตรี ยังกล่าวต่อว่า ส่วนจังหวัดที่ต้องเฝ้าระวังน้ําล้นตลิ่งบริเวณพื้นที่ลุ่มต่ําริมแม่น้ําคือ 1.แม่น้ําวัง ได้แก่ อ.สามงา และบ้านตาก จ.ตาก 2.แม่น้ํายม ได้แก่ อ.สวรรคโลก ศรีนคูรศรีสําโรง ศรีสัชนาลัย ทุ่งเสลี่ยม และเมืองสุโขทัย จ.สุโขทัย 3.แม่น้ําเจ้าพระยา คาดการณ์จะมีน้ําหลาก จากพื้นที่ตอนบนของลุ่มน้ําไหลผ่านเขื่อนเจ้าพระยาเพิ่มมากขึ้น ส่งผลให้ระดับน้ําบริเวณพื้นที่ลุ่มต่ํานอกคันกั้นน้ําคลองโผงผง จ.อํางทอง คลองบางบาล จ.พระนครศรีอยุ่ธยา และต.หัวเวียงอ.เสนา ต.ลาดชิด ต.ทําตินแดง อ.ผักไห่ จ.พระนครศรีอยุธยา เพิ่มสูงขึ้นประมาณ 1.00 -1.50 ม. ทั้งนี้ ในส่วนของภาคอื่นๆที่เสี่ยงน้ําหลาก ดินถล่ม ในช่วง 1-3 วัน ยังมี ศรีสะเกษ สระแก้ว ระยอง จันทบุรี ตราด และนราธิวาส
นายสมศักดิ์ ยังกล่าวอีกว่า ความเสียหายในพื้นที่เกษตรกรรม ขณะนี้ เสียหายแล้ว 18 จังหวัด รวม 314,829 ไร่ ได้แก่ ลําพูน สุโขทัย ตาก กําแพงเพชร ขอนแก่น ร้อยเอ็ด กาฬสินธุ์ ชัยภูมิ ยโสธร อํานาจเจริญ อุบลราชธานี นครพนม สกลนคร ลพบุรี พระนครศรีอยุธยา สระบุรี สุพรรณบุรี และอ่างทอง ซึ่งเรื่องนี้ รัฐบาลกําลังพิจารณาถึงมาตราการช่วยเหลือ โดยขอให้มั่นใจและย้ําอีกครั้งว่า รัฐบาลนี้ให้ความสําคัญกับพี่น้องประชาชนเป็นที่ตั้ง